సూర్యాపేట జిల్లాలో హైవేపై రెండు కార్లు దగ్ధం WATCH LIVE TV
వైజా‌గ్‌లో భారత్‌కి బ్యాక్ టు బ్యాక్ వికెట్లు
వైజాగ్ టెస్టులో చివరి రోజు భారత్‌కి అద్భుత ఆరంభం లభించింది. తొలి సెషన్‌ ఆరంభంలోనే వరుస ఓవర్లలో అశ్విన్, షమీ రెండు వికెట్లు పడగొట్టారు. ఔటైన ఇద్దరు సఫారీ బ్యాట్స్‌మెన్‌లు బౌల్డవడం విశేషం.
Samayam Telugu | Updated:
Oct 6, 2019, 10:07AM IST
హైలైట్స్
వైజాగ్ టెస్టులో భారత్‌కి ఆఖరి రోజు అదిరిపోయే ఆరంభం
వరుస ఓవర్లలో రెండు వికెట్లు పడగొట్టిన అశ్విన్, షమీ
షమీ బంతికి క్లీన్ బౌల్డయిన బవుమా.. విజయానికి మరింత చేరువైన భారత్
పిచ్‌పై పగుళ్లు.. స్పిన్‌లో ఆడటం ఈరోజు సఫారీలకి కష్టమే
దక్షిణాఫ్రికాతో విశాఖపట్నం వేదికగా జరుగుతున్న తొలి టెస్టు మ్యాచ్‌లో ఆఖరి రోజైన ఆదివారం భారత్‌కి అదిరిపోయే ఆరంభం లభించింది. ఓవర్ నైట్‌ స్కోరు 11/1తో రెండో ఇన్నింగ్స్‌ని ఈరోజు కొనసాగించిన దక్షిణాఫ్రికా జట్టు.. తొలి సెషన్ ఆరంభంలోనే వరుసగా రెండు వికెట్లు చేజార్చుకుంది. దీంతో.. 395 పరుగుల భారీ లక్ష్య ఛేదనకి దిగిన దక్షిణాఫ్రికా 11/1 నుంచి ఒక్కసారిగా 19/2, 20/3తో కష్టాల్లో పడింది. ప్రస్తుతం క్రీజులో ఓపెనర్ మార్‌క్రమ్ (7), కెప్టెన్ డుప్లెసిస్ (0) ఉన్నారు.
IND vs SA 1st Test LIVE Score కోసం క్లిక్ చేయండి..!
ఈరోజు మ్యాచ్‌లో రెండో ఓవర్‌.. తానేసిన తొలి ఓవర్‌లోనే స్పిన్నర్ అశ్విన్ వికెట్ పడగొట్టాడు. ఆఫ్ స్టంప్‌కి దూరంగా అశ్విన్ విసిరిన బంతిని ఆడటంలో తడబడిన డిబ్రయిన్ (10: 25 బంతుల్లో 2x4) వికెట్లపైకి ఆడుకుని బౌల్డయ్యాడు. ఆ తర్వాత ఓవర్‌లోనే మహ్మద్ షమీ.. అప్పుడే క్రీజులోకి వచ్చిన తెంబ బవుమా (0: 2 బంతుల్లో) క్లీన్‌బౌల్డ్ చేశాడు.
Read More: రోహిత్ శర్మ దెబ్బకి వైజాగ్‌లో అరుదైన రికార్డ్స్ బ్రేక్
వైజాగ్ పిచ్‌పై ఇప్పటికే పగుళ్లు వచ్చిన నేపథ్యంలో.. మిగిలిన ఏడు వికెట్లతో ఈరోజు మొత్తం మూడు సెషన్లలో దక్షిణాఫ్రికా బ్యాటింగ్ చేయడం కష్టమే. దీంతో.. డ్రా కోసం సఫారీలు ఏ మేరకు పోరాడతారో చూడాలి. మరోవైపు భారత్ జట్టు విజయానికి ఏడు వికెట్ల దూరంలో ఉంది.